Ego Hugo, dux Burgundie, omnibus presentes litteras inspecturis, notum facio quod si Oddo, abbas Sancti Sequani incurreret in aliqua dampna super fidejussione quam pro me fecit in manu Viardi Ysembardi et Willelmi, filii ejus, Saverie de Corbiniaco et Radulfi de Fontana, burgensium Vergeliacentium, de centum marchis bonorum novorum sterlingorum, ego ad hoc in manu dicti abbatis me obligavi, et ad hoc me obligo, et concedo quod nullum servitium sive debitum quod abbatia Sancti Sequani vel homines de terra ipsius abbatie mihi reddere consueverint non possum nec debeo ab illis repetere, immo abbatiam et homines terre sue absolvo, donec eidem abbati omnia damna, que super ista fidejussione dictus abbas incurrerit, plenarie restauravero indempnem. Actum anno Domini M°CC°XXX° mense julio apud Castellionem super Sequanam.